नई दिल्ली 6 नवंबर 2018. ‘ये रिश्ता क्या कहलाता है’ से घर-घर में मशहूर हुईं एक्ट्रेस हिना खान टीवी का पॉपुलर चेहरा बन गई हैं. ‘बिग बॉस’,’खतरों के खिलाड़ी’ जैसे रिएलिटी शो में नजर आ चुकीं हिना खान इन दिनों ‘कसौटी जिंदगी की 2 में कोमोलिका का किरदार निभा रही हैं. दीवाली की छुट्टियों में हिना मालदीव घूम रही हैं. हिना अकेले नहीं बल्कि बॉयफ्रेंड रॉकी जयसवाल भी उनके साथ सैर कर रहे हैं. हिना खान ने इंस्टाग्राम पर वेकेशन की कई तस्वीरें और वीडियो जारी किए हैं. एक खास वीडियो में वह अंडर वॉटर बॉयफ्रेंड रॉकी जयसवाल के साथ रोमांटिक डांस करती दिखाई दे रही हैं. स्कूबा डाइविंग के दौरान दोनों रोमांटिक होते नजर आए.